b"\n_START_ARTICLE_\n\xc3\x81ngel Rodr\xc3\xadguez Nebreda\n_START_SECTION_\nTraject\xc3\xb2ria\n_START_PARAGRAPH_\nComen\xc3\xa7a la seua carrera a les Illes Can\xc3\xa0ries, a les files del CD Mensajero, amb qui juga la temporada 93/94. L'any seg\xc3\xbcent milita al C\xc3\xb3rdoba CF, i el 1995 fitxa per la UD Las Palmas, amb qui aconsegueix l'ascens a Segona Divisi\xc3\xb3. Despr\xc3\xa9s d'un any amb els canaris a la categoria d'argent, a l'estiu de 1997 marxa al CD Numancia, on assoleix un nou ascens el 1999, aquesta vegada, a primera divisi\xc3\xb3. El migcampista, a m\xc3\xa9s a m\xc3\xa9s, va ser una pe\xc3\xa7a clau dels numantins, amb 37 partits i 6 gols._NEWLINE_Per\xc3\xb2, no debuta en Primera amb el Numancia, sin\xc3\xb3 amb el Sevilla FC, a la campanya 99/00, tot sumant 25 partits. Els sevillans queden cuers, i el lleon\xc3\xa9s marxa a un altre equip de la m\xc3\xa0xima categoria, l'Osasuna, tot i que seria suplent a El Sadar._NEWLINE_La temporada 01/02 retorna a Segona per militar al Polideportivo Ejido, on romandria tres temporades com a titular, fins que el 2004 s'incorpora al Recreativo de Huelva._NEWLINE_Des del 2005, la carrera del migcampista ha prosseguit en equips de divisions m\xc3\xa9s modestes: CE Alcoi\xc3\xa0 (05/06), Roquetas (06/07) i Villa de Santa Br\xc3\xadgida (07/...)."